《咏洗心堂得鸟鸣山更幽 其一》
宋代·吕天策

吾庐一甑大，暑气日焚燎。肉山渐欲摧，性命那可保。

华堂纳虚明，结屋上林杪。扳联此间来，乍喜脱袢扰。

断虹锦连卷，惊沤玉颠倒。晴沙四十里，一日坐可了。

将归复班荆，更迟江月皎。何当制芙蓉，唱棹入鱼鸟。

作者简介：常州江阴人，字彦发。善诗，尤工书，能兼数体。有石刻十卷藏于家。徽宗时被诏不就。人号吕诏君。